Rikunarita-ORG/Wikinium huggingface dataset:
# ഛൗ നൃത്തം

**ഇംഗ്ലീഷ് വിലാസം**

ചൗ ഡാൻസ് അവതരിപ്പിക്കുന്ന കലാകാരന്മാർ
ഭുവനേശ്വറിൽ ഒരു വൈഷ്ണവ തീം അവതരിപ്പിക്കുന്ന മയൂർഭഞ്ച് ചൗ കലാകാരന്മാർ
പ്രമാണം:CHAU DANCE FROM WEST BENGAL INDIA COMMONWEALTH GAMES 2010 (11).jpgഛൗ നൃത്തത്തിന്റെ അവതരണം.
ഒരു ഭാരതീയ നൃത്ത രൂപമാണ് **ഛൗ**. കിഴക്കേയിന്ത്യയിലാണ് ഈ ആദിമനൃത്തരൂപം പല വക ഭേദങ്ങളോടെ അവതരിപ്പിച്ചു വരുന്നത്. വലിയതലപ്പാവുകളും മുഖംമൂടികളുമാണ് ഛൗ നൃത്തത്തിന്റെ പ്രത്യേകത. ഇതിലെ ചലനങ്ങൾ പക്ഷിമൃഗാദികളെ അനുകരിച്ചുള്ളവയാണ്. സൂര്യദേവനെ പ്രീതിപ്പെടുത്താനുള്ള ഉത്സവത്തിനാണ് വർഷത്തിലൊരിക്കൽ ഛൗ നൃത്തം അവതരിപ്പിക്കുന്നത്.

## ചരിത്രം

ശിവനെ സ്തുതിക്കാനാണ് സാധാരണ ഗ്രാമീണർ ചൗനൃത്തം ഉപയോഗിക്കുന്നത്. ഝാർഖണ്ഡിലും ഒറീസയിലും പരമ്പാരഗത ഉത്സവങ്ങളുടെ ഭാഗമായി അവതരിപ്പിച്ചിരുന്ന ഛൗ നൃത്തത്തിന്റെ ഒരു നൃത്ത ഭേദമാണ് 'സരൈകേല' . ഒറീസയിൽ നിന്നുള്ള 'മയൂർഭഞ്ജും' പശ്ചിമബംഗാളിലെ 'പുരൂലിയ' നൃത്തവുമാണ് ഛൗ നൃത്തത്തിന്റെ മറ്റു രണ്ടു വകഭേദങ്ങൾ. ബംഗാളിലെ പുരുലിയ ഗ്രാം ഛൗ നൃത്തത്തിനുള്ള മുഖംമൂടികൾ ഉണ്ടാക്കുന്നതിന് പേരു കേട്ട ഗ്രാമമാണ്.പ്രധാനമായും ആണുങ്ങളുടെ നൃത്തമാണ് ഛൗ. സ്ത്രീകളുടെ സാന്നിധ്യം നാമമാത്രമാണ്. സ്ത്രീ കഥാപാത്രങ്ങളുടെ മുഖംമൂടിയണിഞ്ഞും ആണുങ്ങൾ തന്നെയാണ് നൃത്തം ചെയ്യുക. അർത്ഥസംവേദനത്തിന് മുദ്രകളും ഛൗ വിൽ ധാരാളമായി ഉപയോഗിക്കുന്നു. മഹാഭാരതത്തിലേയും രാമായണത്തിലേയും കഥാസന്ദർഭങ്ങളാണ് ഛൗ നൃത്തത്തിൽ ഉപയോഗിക്കുക.

## സരൈകേല

ബ്രിട്ടീഷ് ഭരണകാലത്ത് ഛോട്ടാ നാഗ്പൂർ പീഠ ഭൂമിയിലെ പട്ടാള പാളയങ്ങളിലാണ് 'സരൈകേല ഛൗ' വികസിച്ചത്. നൃത്ത്യ രൂപങ്ങളാണ് സരൈകേല ഛൗവിലൂടെ അവതരിപ്പിക്കുന്നതെങ്കിലും പുരാണകഥകളും ശാസ്ത്രീയ സംഗീതവും ഈ കലാരൂപത്തിന് ധാരാളം സംഭാവനകൾ നൽകിയിട്ടുണ്ട്. സരൈകേല ഛൗവിൽ ഒഴിച്ചു കൂടാനാകാത്തത് ഇതിലുപയോഗിക്കുന്ന മുഖംമൂടികളാണ്. കഥാപാത്രങ്ങളെ പ്രത്യേകരീതിയിൽ നിർവ്വചിക്കുന്ന മുഖംമൂടികളാണ് ഛൗ നൃത്തത്തിന് അമൂർത്തത നൽകുന്നത്. മുഖഭാവങ്ങളിൽ നിന്ന് കലാകാരനെ മോചിപ്പിക്കാനും ശരീരചലനങ്ങൾക്ക് കൂടുതൽ പ്രാധാന്യം നൽകാനും ഇതിലൂടെ സാധിക്കുന്നു.

**ഛൗ** നൃത്തത്തിന്റെ വീഡിയോ
## പശ്ചാത്തലസംഗീതം

ഷഹനായി, ഓടക്കുഴൽ, വയലിൻ എന്നീ ഉപകരണങ്ങളാണ് ചൗനൃത്തത്തിൽ പശ്ചാത്തലസംഗീതമായി ഉപയോഗിക്കുക. ഒപ്പം തപ്പുമുണ്ടാകും. തപ്പുകൊട്ടുന്നയാളും ഇടയ്ക്ക് നൃത്തംചെയ്യാൻ അരങ്ങിലെത്തും. അഞ്ചുമിനിറ്റ് മുതൽ 10 മിനിറ്റ് വരെയാണ് ഛൗ നൃത്തത്തിന്റെ ദൈർഘ്യം.

## പ്രസിദ്ധ അവതാരകർ

* ഗോപാൽ പ്രസാദ് ദുബെ

## അവലംബം
# ബിഭൂതി പട്നായിക്

**ഇംഗ്ലീഷ് വിലാസം**

| ബിഭൂതി പട്നായിക് |
| --- |
| ബിഭൂതി പട്നായിക് |
| ജനനം |  (1937-10-25) 25 ഒക്ടോബർ 1937 വയസ്സ്) ദിൻഗേശ്വർ, ജഗത്‌സിംഗ്പൂർ, ഒഡീഷ, ഇന്ത്യ |
| തൊഴിൽ | അദ്ധ്യാപകൻ, സാഹിത്യകാരൻ |
| ഭാഷ | ഒഡിയ |
| ദേശീയത | ഇന്ത്യൻ |
| പൗരത്വം | ഇന്ത്യ |
| ശ്രദ്ധേയമായ രചന(കൾ) | അശ്വമേധര ഘോട |
| അവാർഡുകൾ | കേന്ദ്ര സാഹിത്യ അക്കാദമി പുരസ്കാരം, ഒഡീഷ കേന്ദ്ര സാഹിത്യ അക്കാദമി പുരസ്കാരം |
| പങ്കാളി | സുപ്രഭ പട്നായിക് |
| കയ്യൊപ്പ് |  |

ഒഡിയ കഥാകൃത്താണ് **ബിഭൂതി പട്നായിക്**. മഹിഷാസുര മുഹൻ എന്ന ചെറുകഥാസമാഹാരത്തിന് 2015 ൽ കേന്ദ്ര സാഹിത്യ അക്കാദമി പുരസ്കാരം ലഭിച്ചു.

## ജീവിതരേഖ

കോളേജ് അധ്യാപകനായിരുന്നു. നൂറ്റമ്പതിലധികം കൃതികൾ രചിച്ചിട്ടുണ്ട്.

## കൃതികൾ

* മഹിഷാസുര മുഹൻ

## പുരസ്കാരങ്ങൾ

* കേന്ദ്ര സാഹിത്യ അക്കാദമി പുരസ്കാരം (2015)

## അവലംബം

## പുറം കണ്ണികൾ

* ഇന്റർനെറ്റ് മൂവി ഡാറ്റാബേസിൽ നിന്ന് ബിഭൂതി പട്നായിക്
# ശൂദ്രർ

വർണ്ണാശ്രമ ധർമമനുസരിച്ച് നാലാമത്തെ വർണമാണ് '*ശൂദ്രർ* തൊഴിലിന്റെ അടിസ്ഥാനത്തിൽ രൂപപ്പെട്ട ചാതുർവർണ്യ വ്യവസ്ഥയിൽ മറ്റു മൂന്ന് വർണങ്ങൾക്ക് (ത്രൈവർണികർ ആയി കരുതപ്പെട്ട ബ്രാഹ്മണ ക്ഷത്രിയ വൈശ്യർക്ക്) വേണ്ടുന്ന സേവനം ചെയ്യുന്ന തൊഴിലാളികൾ എല്ലാവരും ശൂദ്രരായിരുന്നു. എന്നാൽ ചരിത്രപരമായി ശൂദ്രന്മാർ രാജ പദവിയിൽ പോലും ഉണ്ടായിരുന്നതായി കാണാം.

ഋഗ്വേദപ്രകാരം വിരാട് പുരുഷന്റെ പാദത്തിൽ നിന്നും ആണ് ശൂദ്രർ ജനിക്കുന്നത് എന്നാണ്. മനുഷ്യ സമൂഹത്തിന്റെ പാദത്തിന്റെ സ്ഥാനം ഉള്ള വിഭാഗം, അഥവാ അടിസ്ഥാന ജനവിഭാഗം ആണ് ശൂദ്രൻ എന്നാണ് ഇതിന്റെ ആലങ്കാരിക അർത്ഥം. സേവനസന്നദ്ധത ഉള്ളവനെന്നും, ഖേദിക്കുന്നവൻ എന്നും ശൂദ്രന് അർഥം ഉണ്ട്.

ഋഗ്വേദത്തിലെ പുരുഷസൂക്തത്തിൽ ഇങ്ങനെ പറയുന്നു.

|  |  |  |
| --- | --- | --- |
| “ | मुखं किमस्य कौ बाहू का ऊरू पादा उच्येते ॥

ब्राह्मणो अस्य मुखमासीद बाहू राजन्यः कर्तः ।

ऊरूतदस्य यद वैश्यः पद्भ्यां शूद्रो अजायत ॥ | ” |

കേരളമുൾപ്പെടെയുള്ള ദക്ഷിണേന്ത്യയിൽ ഇന്തോ- ആര്യന്മാരായ പൗരാണിക ശൂദ്ര വിഭാഗം ഇല്ല. കേരളത്തിൽ ബ്രാഹ്മണ കുടിയേറ്റ കാലത്ത് ദ്രാവിഡ വർഗത്തിൽ ഉള്ള അബ്രാഹ്മണരായ നായർ, വിളക്കിത്തല നായർ, ചക്കാല, വെളുത്തേടത് തുടങ്ങിയ വിവിധ ഉപജാതികളെ മലയാള ശൂദ്രരെന്ന പേരിൽ ചാതുർവർണ്യ വ്യവസ്ഥയിലേക്ക് സ്വാംശീകരിക്കുകയാണ് ഉണ്ടായത്.

## അവലംബം
# ഗെറിറ്റ് ഡൗ

**ഇംഗ്ലീഷ് വിലാസം**
പ്രദർശിപ്പിക്കുക

ഗെറിറ്റ് ഡൗ സ്വയം രചിച്ച ചിത്രം
ഡച്ച് ചിത്രകാരനായിരുന്നു **ഡൗ ഗെറിറ്റ്** (1613 ഏപ്രിൽ 7 – 1675 ഫെബ്രുവരി 9). ലീഡനിൽ ജനിച്ച ഡൗ അവിടെത്തന്നെയാണ് പ്രവർത്തനങ്ങൾ കേന്ദ്രീകരിച്ചത്. 1628-ൽ റെംബ്രാൻഡിന്റെ ശിഷ്യനായി. ആദ്യകാലത്ത് വരച്ച *അന്ന ആൻഡ് ദ് ബ്ലൈന്റ് റ്റോബിറ്റ്* എന്ന ചിത്രം റെംബ്രാൻഡിന്റെ സഹായത്തോടെ പൂർത്തിയാക്കിയതാണെന്നു കരുതപ്പെടുന്നു. റംബ്രാൻഡ് ആംസ്റ്റർഡാമിലേക്കു പോയശേഷം ഡൗ സ്വന്തമായൊരു ശൈലി രൂപപ്പെടുത്തി. ചിത്രങ്ങൾ ചെറിയ തോതിലാണെങ്കിലും ഏറെ സൂക്ഷ്മതയോടെ വരയ്ക്കുന്നതിൽ ഇദ്ദേഹം ശ്രദ്ധ കേന്ദ്രീകരിച്ചിരുന്നു. പ്രവർത്തന സാഹചര്യത്തേയും ഉപകരണങ്ങളേയും സംബന്ധിച്ച് നിർബന്ധ ബുദ്ധിക്കാരനായിരുന്നു ഡൗ. തന്മൂലം എല്ലാം ഒത്തിണങ്ങുന്ന സാഹചര്യത്തിൽ മാത്രമേ മികച്ച കലാസൃഷ്ടിക്ക് ഒരുമ്പെട്ടി രുന്നുള്ളൂ.

## ഡൗവിന്റെ ചിത്രങ്ങൾ

ഡൗവിന്റെ ചില ചിത്രങ്ങൾ മാഗ്നിഫൈയിങ് ഗ്ലാസ്സിന്റെ സഹായത്തോടെ രചിച്ചവയാണ്. അനേക വിഷയങ്ങളെക്കുറിച്ച് ചിത്രങ്ങൾ വരച്ചുവെങ്കിലും ഭവനങ്ങളുടെ ഉൾഭാഗം ചിത്രീകരിക്കുന്നതിലാണ് ഡൗ കൂടുതൽ വൈദഗ്ദ്ധ്യം കാട്ടിയത്. കൃത്രിമ വെളിച്ച ത്തിൽ തിളങ്ങുന്ന ഗൃഹോപകരണങ്ങൾ അതിസൂക്ഷ്മമായി വരച്ചിരുന്നു.

1648-ൽ മറ്റൊരു ചിത്രകാരനായ ജാൻസ്റ്റിനുമായി ചേർന്ന് ലീഡ നിൽ *ഗിൻഡ് ഒഫ് സെയ്ന്റ് ലൂക്കിനു* രൂപംനൽകി. സ്റ്റിനിനെ അപേക്ഷിച്ച് ഡൗ കൂടുതൽ ധനവും പ്രശസ്തിയും നേടി. റെംബ്രാൻഡിന്റെ ചിത്രങ്ങളേക്കാൾ കൂടിയ വിലയ്ക്കാണ് ഡൗവിന്റെ ചിത്രങ്ങൾ വിറ്റഴിഞ്ഞിരുന്നത്. ഇംപ്രഷനിസം അരങ്ങേറിയതോടെയാണ് ഈ ചിത്രങ്ങൾക്കു വിലയിടിവു സംഭവിച്ചത്. സ്വന്തം വർക്ക്ഷോപ്പിൽ ഡൗ അനേകം ശിഷ്യന്മാർക്ക് പരിശീലനം നൽകിയിരുന്നു.

## അവലംബം

*
*
*

|  |  |
| --- | --- |
|  | **കടപ്പാട്:** കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡൌ, ഗെറിറ്റ് (1613 - 75) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം. |
# കോർഫു (നഗരം)

**ഇംഗ്ലീഷ് വിലാസം**

| കോർഫു Corfu
Κέρκυρα |
| --- |
|  |
|  |
| Country | Greece |
| Administrative region | അയോണിയൻ ദ്വീപുകൾ |
| Regional unit | കോർഫു |
| Municipality | കോർഫു |
|  • Municipal unit | 41.905 ച.കി.മീ. (16.180 ച മൈ) |
| ഏറ്റവും ഉയരത്തിലുള്ള സ്ഥലം | 10 മീ (30 അടി) |
| ഏറ്റവും താഴ്ന്നത് | 0 മീ (0 അടി) |
| ജനസംഖ്യ (2001) |
|  • Municipal unit | 39,487 |
|  • Municipal unit density | 940/ച.കി.മീ. (2,400/ച മൈ) |
| സമയമേഖല | UTC+2 (EET) |
|  • Summer (DST) | UTC+3 (EEST) |
| Postal code | 491 xx |
| Area code(s) | 26610 |
| Vehicle registration | ΚΥ |
| വെബ്സൈറ്റ് | www.corfu.gr |

ഗ്രീസിന്റെ ഭാഗമായ അയോണിയൻ ദ്വീപുകളിൽ ഒന്നാണ് **കോർഫു**. ഈ ദ്വീപിലെ ഒരു നഗരവും അറിയപ്പെടുന്നത് **കോർഫു** (ഗ്രീക്: Κέρκυρα - Kérkyra; ഇംഗ്ലീഷ്: **Corfu**(city)) എന്നുതന്നെയാണ്. 2011മുതൽ ഈ പ്രദേശം കോർഫു മുനിസിപ്പാലിറ്റിയുടെ കീഴില്പെടുന്നു. അയോണിയൻ ദ്വീപുകളുടെ തലസ്ഥാനം എന്ന പദവിയും ഈ നഗരം വഹിക്കുന്നുണ്ട്. ഈ നഗരത്തിൽ രണ്ട് കാസിലുകൾ (castles) സ്ഥിതിചെയ്യുന്നതിനാൽ കാസ്ട്രോപോളിസ് ( Kastropolis,Castle City) എന്നും കോർഫു അറിയപ്പെടാറുണ്ട്.

ഇന്ന് ഒരു യുനെസ്കോ ലോകപൈതൃകസ്ഥാനവും, ഗ്രീസിലെ ഒരു പ്രധാന വിനോദസഞ്ചാരകേന്ദ്രവുമാണ് കോർഫു. 2007-ലാണ് കോർഫുവിലെ പുരാതന നഗരപ്രദേശത്തെ യുനെസ്കോ ലോകപൈതൃകപട്ടികയിൽ ഉൾപ്പെടുത്തിയത്.

## അവലംബം

## പുറത്തേക്കുള്ള കണ്ണികൾ
# അൻഡോറ ല വെല്ല

**ഇംഗ്ലീഷ് വിലാസം**

| അൻഡോറ ല വെല്ല Andorra la Vella |
| --- |
|

|  |  |
| --- | --- |
| Flag | Seal |

 |
| Position of Andorra la Vella in Andorra |
| Country | Andorra |
| Parishes | Andorra la Vella |
| വിസ്തീർണ്ണം |
|  • ആകെ | 30 ച.കി.മീ. (10 ച മൈ) |
| ഉയരം | 1,023 മീ (3,356 അടി) |
| ജനസംഖ്യ (2004) |
|  • ആകെ | 22,884 |
|  • ജനസാന്ദ്രത | 762.8/ച.കി.മീ. (1,976/ച മൈ) |
| വെബ്സൈറ്റ് | www.andorralavella.ad |

അൻഡോറയുറെടെ തലസ്ഥാനമാണ് **അൻഡോറ ല വെല്ല**. ഫ്രാൻസിനും സ്പെയിനിനും ഇടയിലായി കിഴക്കൻ പൈറിനീസിലാണ് ഇത് സ്ഥിതി ചെയ്യുന്നത്. ഇതിനു ചുറ്റുമായി സ്ഥിതി ചെയ്യുന്ന പാരിഷിന്റെ പേരും ഇതുതന്നെയാണ്. സാന്റ കൊളോമ പട്ടണം ഈ പ്രവിശ്യയിലാണ് സ്ഥിതി ചെയ്യുന്നത്.

കുറഞ്ഞ നികുതിയിലൂടെ ധാരാളം വിദേശ വരുമാനം നേടുന്ന ഒരു രാജ്യമാണ് അൻഡോറ. എങ്കിലും വിനോദസഞ്ചാരമാണ് തലസ്ഥാനത്തിലെ പ്രധാന വരുമാനമാർഗ്ഗം. ഗൃഹോപകരണങ്ങളും ബ്രാൻഡിയുമാണ് ഇവിടുത്തെ പ്രധാന വ്യാവസായിക ഉത്പന്നങ്ങൾ
# വിമോചനദൈവശാസ്ത്രം

സാമ്പത്തിക, രാഷ്ട്രീയ, സാമൂഹ്യമേഖലകളിലെ അനീതിയുടെ നിർമ്മാർജ്ജനം ലക്ഷ്യമാക്കി യേശുക്രിസ്തുവിന്റെ പ്രബോധങ്ങളെ വ്യാഖ്യാനിക്കുകയും അതനുസരിച്ചുള്ള സാമൂഹ്യ-രാഷ്ട്രീയ സക്രിയതക്കുവേണ്ടി വാദിക്കുകയും ചെയ്യുന്ന ഒരു കത്തോലിക്കാ ചിന്താസരണിയാണ് **വിമോചനദൈവശാസ്ത്രം**. പാവങ്ങളുടെ സഹനത്തേയും സമരങ്ങളേയും ആശകളേയും മുൻനിർത്തിയുള്ള ക്രിസ്തുമതവിശ്വാസത്തിന്റെ വ്യാഖ്യാനമെന്നും, സാമൂഹസ്ഥിതിയേയും കത്തോലിക്കാവിശ്വാസത്തേയും ക്രിസ്തീയതയെ തന്നെയും ഇല്ലാത്തവന്റെ പക്ഷത്തു നിന്നു വിലയിരുത്താനുള്ള ശ്രമമെന്നും അനുകൂലികളും, മാർക്സിസത്തിന്റെ ക്രൈസ്തവമുഖമെന്ന് വിമർശകരും അതിനെ വിശേഷിപ്പിക്കുന്നു.

കാലക്രമേണ വിഭാഗീയതകളേയും പ്രാദേശികതകളേയും മറികടന്ന് ആഗോളതലത്തിൽ പ്രചരിച്ച വിമോചനദൈവശാസ്ത്രത്തിന്റെ പിറവി, 1950-60-കളിൽ ലത്തീൻ അമേരിക്കയിലെ കത്തോലിക്കാ സഭക്കുള്ളിൽ ആയിരുന്നു. ആ നാട്ടിൽ പരക്കെ നിലനിന്നിരുന്ന ദാരിദ്ര്യവും അതിനു കാരണമായിരുന്ന സാമൂഹ്യമായ അനീതികളും ഉണർത്തിയ ധാർമ്മരോഷമാണ് ഈ പ്രസ്ഥാനത്തിനു ജന്മം കൊടുത്തത്. പെറുവിലെ കത്തോലിക്കാ പുരോഹിതൻ ഗുസ്താവോ ഗുട്ടിയേരസാണ് വിമോചനദൈവശാസ്ത്രം എന്ന പേര് ഈ പ്രസ്ഥാനത്തിനു നൽകിയത്. ഗുട്ടിയേരസിന്റെ "എ തിയോളജി ഓഫ് ലിബറേഷൻ" വിമോചനദൈവശാസ്ത്രത്തിലെ പ്രമുഖരചനയാണ്. ബ്രസീലിലെ ലിയനാർഡോ ബോഫ്, എൽ സാൽവദോറിലെ ജോൺ സോബ്രിനോ, ഓസ്മാർ റൊമേരോ, ഉറുഗ്വേയിലെ ഹുവാൻ ലൂയീസ് സെഗുൻടോ എന്നിവരും വിമോചന ദൈവശാസ്ത്രത്തിന്റെ വളർച്ചയെ സ്വാധീനിച്ചവരാണ്.

വത്തിക്കാന്റെ കീഴിലുള്ള വിശ്വാസതിരുസംഘം മാർക്സിസ്റ്റ് സിദ്ധാന്തങ്ങളോടുള്ള അമിതാശ്രയത്തിന്റെ പേരിൽ 1984-ലും 1986-ലും വിമർശിച്ചതോടെ വിമോചനദൈവശാസ്ത്രത്തിന്റെ സ്വാധീനം ക്ഷയിക്കാൻ തുടങ്ങി. സാമൂഹികവും സ്ഥാപനവൽക്കൃതവുമായ തിന്മയുടെ വിമർശനത്തിൽ ശ്രദ്ധകേന്ദ്രീകരിച്ച് വൈയക്തികമായ പാപങ്ങളെ നിസ്സാരവൽക്കരിച്ചതിനും, ലത്തീൻ അമേരിക്കയിലെ കത്തോലിക്കാ സഭയുടെ അധികാരശ്രേണിയെ തദ്ദേശീയജനതയെ ചൂഷണം ചെയ്യുന്ന സ്ഥാപിതതാല്പര്യങ്ങളുടെ ഭാഗമായി ചിത്രീകരിച്ചതിനും വത്തിക്കാൻ ഈ പ്രസ്ഥാനത്തെ കുറ്റപ്പെടുത്തി.

## അവലംബം
# റോമൻ വിഡോ

**ഇംഗ്ലീഷ് വിലാസം**
പ്രദർശിപ്പിക്കുക

| Roman Widow |
| --- |
| *Dis Manibus* |
|  |
| കലാകാരൻ | Dante Gabriel Rossetti |
| പൂർത്തീകരണ തീയതി | 1874 |
| തരം | Oil paint on canvas |
| അളവുകൾ | 104.8 cm × 93.3 cm (41 1⁄2 in × 36 1⁄2 in) |
| സ്ഥാനം | Museo de Arte de Ponce, Ponce, Puerto Rico |

1874-ൽ ഇംഗ്ലീഷ് പ്രീ-റാഫേലൈറ്റ് ആർട്ടിസ്റ്റ് ദാന്തെ ഗബ്രിയൽ റോസെറ്റി വരച്ച ക്യാൻവാസ് പെയിന്റിംഗാണ് **റോമൻ വിഡോ** അല്ലെങ്കിൽ ഡിസ് മാനിബസ്. പ്യൂർട്ടോ റിക്കോയിലെ മ്യൂസിയോ ഡി ആർട്ടെ ഡി പോൺസിന്റെ ശേഖരത്തിലാണ് ഈ ചിത്രം പ്രദർശിപ്പിച്ചിരിക്കുന്നത്.

ഒരു യുവ റോമൻ വിധവയായി മോഡലായ അലക്‌സാ വൈൽഡിംഗിനെ ഇതിൽ ചിത്രീകരിച്ചിരിക്കുന്നു. പരേതനായ ഭർത്താവിന്റെ ശവകുടീരത്തിന് സമീപം ഇരുന്നു കൊണ്ട് അവർ പ്രമാണയോഗ്യമായ വിലാപ വസ്ത്രം ധരിച്ച് ഓരോ കൈകൊണ്ടും രണ്ട് ചെറിയ കിന്നരങ്ങളിൽ ഒരു വിലാപകാവ്യം വായിക്കുന്നു. പിങ്ക് റോസാപ്പൂക്കൾ, വീനസിന്റെ പൂക്കളും പുഷ്പചക്രവും കിന്നരവും സ്നേഹത്തിന്റെ പ്രതീകവുമാണ്.

## അവലംബം

## പുറംകണ്ണികൾ

* Commentary on the Rossetti Archive
# പ്രോസെർപൈൻ

**ഇംഗ്ലീഷ് വിലാസം**
പ്രദർശിപ്പിക്കുക

| പ്രോസെർപൈൻ |
| --- |
|  |
| കലാകാരൻ | ദാന്തെ ഗബ്രിയേൽ റോസെറ്റി |
| വർഷം | 1874 |
| Medium | കാൻവാസിൽ എണ്ണച്ചായം |
| അളവുകൾ | 125.1 cm × 61 cm (49.3 ഇഞ്ച് × 24 ഇഞ്ച്) |
| സ്ഥാനം | ടേറ്റ് ബ്രിട്ടൻ, ലണ്ടൻ |

ഇംഗ്ലീഷ് കലാകാരനും കവിയുമായ ദാന്തെ ഗബ്രിയൽ റോസെറ്റി ക്യാൻവാസിൽ വരച്ച ഒരു എണ്ണച്ചായ ചിത്രമാണ് **പ്രോസെർപൈൻ** (പ്രൊസെർപിന). റോസെറ്റി 1871-ൽ പെയിന്റിംഗിന്റെ ജോലി ആരംഭിച്ചു. കുറഞ്ഞത് ഈ ചിത്രത്തിൻറെ എട്ട് വ്യത്യസ്ത പതിപ്പുകളെങ്കിലും വരച്ചു. അവസാനമായി പൂർത്തിയാക്കിയത് അദ്ദേഹത്തിന്റെ മരണ വർഷമായ 1882-ൽ മാത്രമാണ്. ആദ്യ പതിപ്പുകൾ ചാൾസ് അഗസ്റ്റസ് ഹോവലിന് വാഗ്ദാനം ചെയ്തു. ഈ ലേഖനത്തിൽ ചർച്ച ചെയ്‌തിരിക്കുന്ന ചിത്രം ഫ്രെഡറിക് റിച്ചാർഡ്‌സ് ലെയ്‌ലാൻഡ് കമ്മീഷൻ ചെയ്‌ത ഏഴാമത്തെ പതിപ്പാണ്. ഇപ്പോൾ ടേറ്റ് ഗാലറിയിൽ, സമാനമായ അവസാന പതിപ്പ് ഇപ്പോൾ ബിർമിംഗ്ഹാം മ്യൂസിയം ആന്റ് ആർട്ട് ഗാലറിയിലും കാണാം.

## ചരിത്രം

1880-ലെ നിറമുള്ള ചോക്കുകളുള്ള ഒരു പതിപ്പ്.
തന്റെ പ്രോസെർപൈനിൽ, ആർട്ടിസ്റ്റ് തന്റെ സാധാരണ പ്രീ-റാഫേലൈറ്റ് ശൈലിയിൽ ശൈത്യകാലത്ത് അധോലോകത്ത് താമസിക്കുന്ന ഗ്രീക്ക് ദേവതയായ പ്രോസെർപിനയെ ചിത്രീകരിക്കുന്നു. റോസെറ്റി ചിത്രത്തിൽ 1874 എന്ന തീയതി രേഖപ്പെടുത്തിയിട്ടുണ്ടെങ്കിലും, എട്ട് വ്യത്യസ്ത ക്യാൻവാസുകളിൽ ഏഴ് വർഷത്തോളം അദ്ദേഹം ഈ ചിത്രം പൂർത്തിയാക്കി. അദ്ദേഹത്തിന്റെ മോഡൽ ജെയ്ൻ മോറിസിനെപ്പോലെ, അദ്ദേഹത്തിന്റെ പ്രോസെർപൈനും, അതിലോലമായ മുഖ സവിശേഷതകളും, മെലിഞ്ഞ കൈകളും, കട്ടിയുള്ള കറുകറുത്ത മുടിയും കുറ്റമറ്റ വിളറിയ ചർമ്മവുമുള്ള അതിസുന്ദരിയാണ്. തന്റെ മാനസികാരോഗ്യം അങ്ങേയറ്റം അപകടകരവും ജെയ്ൻ മോറിസിനോടുള്ള സ്നേഹം ഏറ്റവും ഭ്രാന്തമായതുമായ സമയത്താണ് റോസെറ്റി ഈ ചിത്രം വരച്ചത്.

## അവലംബം

* Wildman, Stephen; Laurel Bradley; Deborah Cherry; John Christian; David B. Elliott; Betty Elzea; Margaretta Fredrick; Caroline Hannah; Jan Marsh; Gayle Seymour (2004). *Waking Dreams, the Art of the Pre-Raphaelites from the Delaware Art Museum*. Art Services International. p. 395.

## കൂടുതൽ വായനയ്ക്ക്

* Ash, Russell. (1995) *Dante Gabriel Rossetti*. London: Pavilion Books.
* Doughty, Oswald. (1949) *A Victorian Romantic: Dante Gabriel Rossetti* London: Frederick Muller.
* Fredeman, William E. (ed.) (2002–08) *The correspondence of Dante Gabriel Rossetti*. 7 Vols., Brewer, Cambridge.
* Hilto, Timoth. (1970) *The Pre-Raphelites*. London: Thames and Hudson, New York: Abrams.
* Parris, Leslie (ed.) (1984) *The Pre-Raphaelites*, exhibition catalogue, London: Tate Gallery.
* Surtees, Virginia. (1971) *Dante Gabriel Rossetti*. 2 vols. Oxford: Clarendon Press.
* Todd, Pamela. (2001) *Pre-Raphaelites at Home*, New York: Watson-Giptill Publications.
* Treuherz, Julian, Prettejohn, Elizabeth, and Becker, Edwin (2003). *Dante Gabriel Rossetti*. London: Thames & Hudson.

## പുറംകണ്ണികൾ

* Rossetti's *Proserpine* on the Victorian Web
* Longing and Connection in D.G. Rossetti's *Proserpine*
* *Proserpine and Jane Morris: Women Trapped in Unhappy Relationships*
* The Rossetti Archive
* Birmingham Museums and Art Gallery's Pre-Raphaelite Online Resource Archived 2009-07-13 at the Wayback Machine
* *Proserpine* at Tate Britain Archived 2011-08-02 at the Wayback Machine